CELEX: 42015D1566
Language: lt
Date: 1442361600000
Title: 2015 m. rugsėjo 16 d. Valstybių narių vyriausybių atstovų sprendimas (ES, Euratomas) 2015/1566 dėl Teisingumo Teismo keturių teisėjų ir vieno generalinio advokato skyrimo

19.9.2015   
            
            
               LT
            
            
               Europos Sąjungos oficialusis leidinys
            
            
               L 244/58
            
         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES, EURATOMAS) 2015/1566
   2015 m. rugsėjo 16 d.
   dėl Teisingumo Teismo keturių teisėjų ir vieno generalinio advokato skyrimo
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 253 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:
   
               (1)
            
            
               keturiolikos Teisingumo Teismo teisėjų ir keturių generalinių advokatų kadencija baigiasi 2015 m. spalio 6 d. Be to, nuo 2015 m. spalio 7 d. Tarybos sprendimu 2013/336/ES (1) Teisingumo Teismo generalinių advokatų skaičius buvo padidintas iki vienuolikos. Reikėtų paskirti teisėjus ir generalinius advokatus laikotarpiui nuo 2015 m. spalio 7 d. iki 2021 m. spalio 6 d.;
            
         
               (2)
            
            
               buvo pasiūlyta Teisingumo Teismo teisėjus Marko ILEŠIČ ir Camelia TOADER paskirti dar vienai kadencijai. Į Teisingumo Teismo teisėjo vietą buvo pasiūlytos Eugene REGAN ir Michail VILARAS kandidatūros. Be to, į Teisingumo Teismo generalinio advokato vietą buvo pasiūlyta Manuel CAMPOS SÁNCHEZ-BORDONA kandidatūra;
            
         
               (3)
            
            
               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Marko ILEŠIČ, Camelia TOADER, Eugene REGAN ir Michail VILARAS tinkamumo eiti Teisingumo Teismo teisėjų pareigas ir dėl Manuel CAMPOS SÁNCHEZ-BORDONA tinkamumo eiti Teisingumo Teismo generalinio advokato pareigas,
            
         PRIĖMĖ ŠĮ SPRENDIMĄ:
   1 straipsnis
   Laikotarpiui nuo 2015 m. spalio 7 d. iki 2021 m. spalio 6 d. Teisingumo Teismo teisėjais skiriami:
   
               —
            
            
               Marko ILEŠIČ,
            
         
               —
            
            
               Eugene REGAN,
            
         
               —
            
            
               Camelia TOADER,
            
         
               —
            
            
               Michail VILARAS.
            
         2 straipsnis
   Laikotarpiui nuo 2015 m. spalio 7 d. iki 2021 m. spalio 6 d. Teisingumo Teismo generaliniu advokatu skiriamas Manuel CAMPOS SÁNCHEZ-BORDONA.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. rugsėjo 16 d.
      
         
            Pirmininkas
         
         C. BRAUN
      
   
   
      (1)  2013 m. birželio 25 d. Tarybos sprendimas 2013/336/ES, kuriuo padidinamas Europos Sąjungos Teisingumo Teismo generalinių advokatų skaičius (OL L 179, 2013 6 29, p. 92).